
Tlačová správa
USB disk Verbatim Business Secure
Dátový trezor s ochranou heslom a hardvérovým AES šifrovaním
Bratislava, 10. september 2008 – Verbatim, špecialista na úložné médiá, vyvinul USB disk Business Secure, ktorý uspokojí stále náročnejšie bezpečnostné požiadavky vo firmách, nemocniciach a štátnych inštitúciách. 256-bitové hardvérové AES šifrovanie v kombinácii s integrovanou ochranou heslom poskytuje najmodernejší spôsob zabezpečenia uložených dát. USB disk Business Secure, ktorý získal ocenenie kvality „Trusted Device“, je možné použiť na uloženie dôverných dát bez obavy z ich straty či odcudzenia. USB disky s úložnou kapacitou v rozmedzí 2 GB až 16 GB sú už dostupné za 1 587 Sk až 10 882 Sk.
V období kybernetickej kriminality je zabezpečenie dát veľkým problémom. Preto teraz Verbatim ponúka USB disk Business Secure, ktorý je určený profesionálom závislým na prenosnosti svojich digitálnych dokumentov. „Vďaka disku Business Secure ponúkame firmám a organizáciám, ktoré sústavne pracujú s citlivými dátami, praktické a bezpečné riešenie,“ uviedol Hans Christoph Kaiser, Business Development Manager Flash & USB Memory, Verbatim EUMEA.
S 256-bitovým AES šifrovaním sú dôverné dáta chránené heslom pred neoprávneným prístupom. Disk ponúka niekoľko bezpečnostných funkcií, vrátane výzvy na zadanie hesla, algoritmu na hešovanie hesla a systém na zadanie hesla, ktorý je chránený pred hackermi tým, že po šiestich neúspešných pokusoch o prístup zmaže všetky dáta uložené na disku.
Ocenenie kvality „Trusted Device“ potvrdzuje, že disk Business Secure je schopný účinne chrániť dáta pred neoprávneným prístupom. Spoločne so softvérom „Endpoint Protector“ od CoSosys (www.cososys.com), ktorý je možné zakúpiť samostatne, vytvára Business Secure časť konceptu bezpečnosti, ktorý uspokojí i tie najnáročnejšie prevádzkové požiadavky v rámci firemnej bezpečnostnej politiky. Softvér okrem ochrannej funkcie umožňuje firmám aj monitorovať dátové prenosy na mobilných úložných zariadeniach a povoliť ich iba na registrovaných PC. Dizajn produktového radu Store ‘n’ Go chráni USB porty vďaka výsuvnému mechanizmu, čím sa eliminuje potreba ochranného krytu.
Vlastnosti:

· Mobilné USB pripojenie bez fádneho krytu
· 256-bitové hardvérové AES šifrovanie
· Softvér V-Secure s povinnou registráciou používateľa
· Algoritmus na hešovanie hesla zaisťuje maximálnu bezpečnosť 
informácií
· Zadávanie hesla chránené pred hackermi
· Kompatibilné s Windows ReadyBoost 
· Certifikované pre Windows Vista

· Voliteľné zabezpečenie Endpoint; USB porty je možné zabezpečiť 
centrálne
· Dvojročná záručná lehota od Verbatimu

Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Chemical Group a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

